tartuNLP/wikipedia-smugri-20251201 huggingface dataset:
Avaliku elu tegelane

Avaliku elu tegelane on õigusteaduse mõistes inimene, kes on kas avaliku võimu teostaja või suudab mõjutada poliitikat, äri või ühiskondlikke valikuid. Avaliku elu tegelase tegevus on avalik, kuid seda üksipäini avaliku elu tegelasena. Näiteks kui inimene avab võimuesindajana teed, silda või kooli, siis sellisena näitab ta end tahtlikult avalikkusele, aga kui ta metsas seeni korjab, siis ta ei ole avalikus rollis. Ka tema pereliikmed ei esinda teda tema igapäevatöös.
Avaliku elu tegelane võib olla kuulsus (inglise keeles "celebrity"), prominent või staar, kuid ei pea seda olema. Iga kuulus inimene ei ole automaatselt avaliku elu tegelane juriidilises mõttes.
Andmete avaldamine.
Kõikide inimeste, kaasa arvatud avaliku elu tegelaste isikuandmete töötlemisel ja avaldamisel tuleb lähtuda isikuandmete kaitse seadusest. Isikuandmed loetakse avalikustatuks juhul, kui nende põhjal on võimalik isik tuvastada; selle täpsemad tingimused võivad sõltuda juhtumist.. Kui keegi on avalikustanud inimese isiklikke andmeid, siis isikuandmete kaitse seadus lubab igal inimesel nõuda oma andmete avalikustamise lõpetamist ilma edasise põhjenduseta. Inimesel on õigus oma andmeid ise avaldada ja samuti õigus nõuda avalikustamise lõpetamist, välja arvatud juhul, kui avalikustamist põhjendab ajakirjanduse õigus käsitleda teemat seoses avaliku huviga või kui mõni haldusorgan avaldab kellegi nime seadusega ettenähtud korras.
Euroopa inimõiguste konventsiooni artiklis 10 tagatud ajakirjandusvabadus tähendab, et ajakirjandus peab saama avaldada infot, mis aitab kaasa debatile demokraatlikus ühiskonnas, näiteks kui see puudutab poliitikute ülesannete täitmist. Kui info puudutab üksnes avalikkuse uudishimu rahuldamist kellegi eraelu detailide suhtes, mis ei ole seotud tema avalike ülesannete täitmisega, ei aita see kaasa ühiskondlikule debatile. Sel juhul on teabe avaldamise taga majandushuvid, mis ei kaalu üles inimese huvi eraelu puutumatusele.
Avaliku teabe seadus reguleerib teabekandjale jäädvustatud ja dokumenteeritud teavet, mis on saadud või loodud seaduses või selle alusel antud õigusaktides sätestatud avalikke ülesandeid täites, ning selle käsitlemist riigiasutustes. Eesti Vabariigi põhiseaduse § 26 ütleb, et igaühel on õigus perekonna- ja eraelu puutumatusele. Riigiasutused, kohalikud omavalitsused ja nende ametiisikud ei tohi kellegi perekonna- ega eraellu sekkuda muidu kui seaduses sätestatud juhtudel ja korras tervise, kõlbluse, avaliku korra või teiste inimeste õiguste ja vabaduste kaitseks, kuriteo tõkestamiseks või kurjategija tabamiseks.
Allar Levandi

Allar Levandi (sündinud 28. detsembril 1965 Tallinnas) on eesti kahevõistleja, treener, olümpiamedalist (1988) ja ettevõtja.
Lapse- ja noorpõlv.
Lapsepõlves tegeles Levandi paljude spordialadega: mängis korvpalli ja rahvastepalli, tegi kergejõustikku jms. Ta oli lapsena väga sportlik, sest sport oli tema perekonnas aukohal.
Levandi õppis Tallinna 44. Keskkoolis. 1984. aastal lõpetas ta Tallinna Spordiinternaatkooli Otepää filiaali. Kõrgharidust omandas Allar Levandi Tallinna Pedagoogilises Instituudis kehalise kasvatuse teaduskonnas.
Spordikarjääri algus.
Levandi hakkas kahevõistlusega tegelema kuue-seitsmeaastaselt ema Agnese eeskujul, kes oli murdmaasuusataja. Suusahüppeid hakkas ta treenima Mustamäe suusahüppetornis. Tema treenerid on olnud Indrek Possul, Tiit Tamm, Tiit Talvar, René Meimer, Toivo Laev ja Silver Eljand.
Allar Levandi kui elukutselise sportlase karjäär sai alguse 1980. aastal, kui ta esindas Nõukogude Liitu.
Olümpiamängud.
Allar Levandi on võistelnud kolmedel olümpiamängudel.
Treeneritöö.
Levandi lõpetas tippsportlaskarjääri 1994. aastal. Pärast seda töötas 1998. aastani Norras lastetreenerina, ühtlasi treenis ta ka Norra kahevõistluste noortekoondist. Aastatel 1998–2002 oli Levandi Eesti kahevõistluse koondise peatreener.
Ettevõtlus.
2002. aastast on Levandi Eesti spordipoe A&amp;T Sport omanik ja tegevjuht, kuhu ta on rajanud ka väikese Calgary olümpiamängude mälestusnurga. Ta on hasartmängufirma Paf juht Eestis.
Isiklikku.
Allar Levandi isa Anti on kuulunud aerutamises ja sõudmises Eesti koondisse ja olnud suusatreener. Ema Agnes kuulus omal ajal Eesti paremikku murdmaasuusatamises. Allar Levandi on Pirjo Levandi onupoeg.
1989. aastast on ta abielus maailma tippu kuulunud iluuisutaja Anna Levandiga. Nad kohtusid peol 1988. aastal Calgarys, tähistades olümpiamedali võitu. Neil on pojad Anders Levandi, Armand Levandi ja Arlet Levandi. Sport ühendab tervet nende perekonda.
Levandi mängib harrastajana tennist. Ta kuulub Eesti Tennise Liidu juhatusse ning on Eesti Olümpiakomitee täitevkomitee liige.
Töötuskindlustus

Töötuskindlustus on sotsiaalkindlustuse liik, mille eesmärk on töö kaotanud kindlustatud isikule sissetuleku tagamine uue töö otsimise ajaks. 
Töötuskindlustus Eestis.
1919. aasta mais lubas Otto Strandmani valitsus välja töötada ja maksma panna seaduse kõigi palgatööliste riiklikust kindlustamisest tööpuuduse vastu ja korraldada avalikke töid tööpuuduse leevendamiseks. 1922. aasta novembris esitas Riigikogu Sotsialistliku Tööpartei rühm "Vanaduse, töövõimetuse ja töötaoleku vastu kinnitusseaduse" eelnõu, mis aga takerdus töökaitsekomisjonis, kes pidas seaduse kehtestamist enneaegseks ja rahanappuse tõttu Eestile ka üle jõu käivaks. Järgmine töötuskindlustuse seaduse eelnõu töötati välja Haridus- ja Sotsiaalministeeriumis. Tööpuuduse vastu võitlemise komitee arutas 27. veebruaril 1933 töötuskindlustuse seaduse eelnõu ja otsustas selle tagasi lükata kaalutlusel, et Eestil pole kriisiajal seaduse rakendamiseks ressursse.
Töötuskindlustus võeti Eestis kasutusele 2002. aastal, mil kehtestati töötuskindlustusmakse ja loodi Eesti Töötukassa. Töötuskindlustushüvitisi hakati välja maksma 2003. aastast. Töötuskindlustusega on Eestis kohustuslikult hõlmatud kõik töötajad. Töötuskindlustus on nn osamakseline sotsiaalkindlustusskeem, mis tähendab, et õigus töötuskindlustushüvitisele saab tekkida vaid nendel isikutel, kes on teinud töötuskindlustusmakseid. Kindlustatud ei ole – st ei pea tegema töötuskindlustusmakseid, kuid ei teki ka õigust hüvitistele – füüsilisest isikust ettevõtjad, ettevõtete juhatuse ja nõukogu liikmed, mõned valitud ametikohtade esindajad (Riigikogu liikmed, kohaliku omavalitsuse volikogu liikmed) ja mõned avaliku sektori teenistujad, kellel on eriseadustega sätestatud erikaitse (nt kohtunikud).
Töötuskindlustus katab Eestis kolme tüüpi hüvitisi:
Töötuskindlustushüvitisele on õigus töötuna arvele võetud isikul, kellel on viimase 36 kuu jooksul vähemalt 12 kuud töötuskindlustusstaaži.
Töötuskindlustushüvitis moodustab 50% varasemast töötasust esimesel sajal töötuspäeval, kuid langeb seejärel 40%-le varasemast töötasust. Töötuskindlustushüvitise maksmise kestus sõltub töötuskindlustusstaaži pikkusest – hüvitist võib maksta seda kauem, mida pikem on töötusele eelnenud töötuskindlustusstaaž.
Töötuskindlustust finantseerivad töötajad ja tööandjad. 
Töötaja töötuskindlustusmakse määr on korduvalt muutunud:
Töötuskindlustust haldab Eesti Töötukassa. Töötukassa on avalik-õiguslik isik, mida juhib kolmepoolsuse põhimõttel moodustatud nõukogu, kuhu kuuluvad tööandjate keskliidu, ametiühingute keskliidu ja valitsuse esindajad – kaks liiget igalt osapoolelt.
2011. aastal esitas valitsus plaani, mille kohaselt kuuluks töötu- ja haigekassa reservid edaspidi riigi pangakontode kontserni koosseisu. Kui valitsus tööandjate keskliidu ja ametiühingute keskliidu proteste kuulda ei võtnud, kutsus esimene oma esindajad töötukassa nõukogust tagasi ja teine peatas oma esindajate volitused. 2012. aasta jaanuaris esitas valitsus riigikogule töötuskindlustuse seaduse muudatused, millega läheks töötukassa eelarve kinnitamise õigus üle valitsusele, lõpetades kolmepoolse sotsiaalpartnerluse töötukassas.
Prominent

Prominent on mingil põhjusel silmapaistev ehk tuntud ehk kuulus inimene, kellele meedia tihtipeale osutab tähelepanu. Sellised silmapaistvad ja esileküündivad isiksused on sageli tippnäitlejas, -lauljad, -kirjanikud, -kunstnikud, -sportlased, poliitikud, televisioonis sageli esinevad arvamusliidrid jt. Kuulus võib olla nii positiivses mõttes (parim näitleja) kui ka negatiivses mõttes (jõhker kurjategija), viimasel juhul on tegu kurikuulsusega.
Inimese tuntus on erineva ulatuse, suuruse ja põhjustega. Paljud inimesed saavad tuntuks seoses keskmisest paremate tulemustega oma tööalal, kuid see võib anda neile kuulsuse vaid spetsialistide kinnises ringkonnas. Näiteks on paljud teadlased tuntud akadeemilistes ringkondades, kuid mitte laiemalt rahva hulgas. Paljud riigiametnikud on saanud tuntuks, kuna nad on avaliku elu tegelased ja seaduse järgi kohustatud oma tegevusest avalikkust informeerima.
Näitlejad, sportlased, muusikud, kunstnikud ja kirjanikud on tuntud siis, kui nad saavutavad oma töös silmapaistvaid tulemusi, kuid seoses oma töö meelelahutusliku loomusega on nad tuntud laiemalt kui vaid vastavast muusikastiilist või spordialast huvitatute hulgas.
Seoses televisiooni leviku ja arenguga on kuulsusteks saanud inimesed, kelle töö on olla televisiooni saatejuht või diktor või on lihtsalt esinenud mõnes televisioonisaates või -uudistes.
Paljud inimesed on saanud kuulsaks, kuna ka nende vanemad, abikaasad või teised lähemad sugulased on kuulsad. Selline kuulsus võib olla seotud ka väga rikas olemisega. Näiteks Paris Hiltoni kuulsus sai alguse sellest, et ta on Hilton Hotelsi omanike suguvõsast.
Vahel võib mõni inimene olla kuulus, ilma et üldsus teakski, millisel alal ta midagi erilist on saavutanud või miks üldse kuulsaks saanud, kuid kollane ajakirjandus on nad kuulsaks kirjutanud ja rääkinud. Kuulsaid inimesi, kelle eraelust meedia tihti räägib ja kirjutab, võib tabada ka avalik hukkamõist ning neid hakatakse nimetama tühisteks kuulsusteks või libastaarideks.
Kuulsusest sotsioloogias.
Pierre Bourdieu on leidnud, et kuulsus on üks sümboolse võimu komponentidest. Tänu oma sümboolsele olemusele (sümbolsüsteemid: keel, kunst, religioon, teadus) on sümboolse võimu näol tegu võimuga, mida saab rakendada vaid siis, kui seda tunnustatakse nende poolt, kellele seda rakendatakse. See omakorda sõltub lausuja isikust ehk sellest, kui palju on lausuja endale kogunud sümboolset kapitali. Kui kedagi peetakse jumalaks, siis on tema sõnal loomulikult eriline kaal ja tema korraldustele allutakse, ent ainult niikaua, kui alluvad tunnustavad tema jumalikkust. Seetõttu hoolitsevad kõnelejad oma sümboolse kapitali akumuleerimise eest, kogudes autoriteeti, au ja kuulsust, mis tagab sõnadele kaalu ehk nende sümboolse võimu.
Kuulsusest eetilistes õpetustes.
Enamik religioone peab kuulsuse taotlemist taunitavaks.
Paltamo

Paltamo (varem Kiehimä) on küla Soomes Oulu läänis Kainuu maakonnas, Paltamo valla kirikuküla.
Paltamo asub Kiehimänjoe suudmes Oulujärve kaldal.
Raudteejaam.
Paltamos on 1926. aastal avatud raudteepeatus Oulu–Kontiomäki raudteel. Kõik Iisalmi–Kajaani–Oulu suunal sõitvad reisirongid peatuvad Paltamos. Raudteepeatuses on üks perrooniga rada, lisaks kaks haruteed ja üks rada kaubarongide laadimiseks. Puidust jaamahoones ei toimu piletimüüki ega ole muid töötajaid.
Kirik.
Paltamo koguduse vana kirik asub Paltaniemi külas. Praegusse kirikukülla hakati kirikut kavandama 19. sajandi lõpul. Ehitama saadi hakata alles 1939. aasta suvel ning Talvesõda lükkas nurgakivi paneku 1941. aastasse. Jätkusõda takistas ehitust veelgi. Kirik pühitseti lõpuks 4. augustil 1946. Valgeks krohvitud telliskirik on tüübilt kolmelööviline kodakirik.
Joanna Ellmann

Joanna Ellmann (sündinud 11. juulil 1988 Tallinnas) on eesti luuletaja. 
Ta õppis aastatel 1995–2007 Tallinna Pääsküla Keskkoolis / Tallinna Pääsküla Gümnaasiumis. On õppinud Tartu Ülikoolis kirjandust ja kultuuriteadusi.
Alates aastast 2003 on ta ansambli Ultramelanhool mänedžer. 
Looming.
Ta kirjutab sümbolistlikku, müstilise varjundiga luulet. 
Tema luuledebüüt "Liivaterade lend" ilmus sügisel 2008 ning teine kogu "Kõrbenud galaktikad" sügisel 2009. Kolmas kogu "Kriipimisi kookonist" ilmus 2010 sügisel, neljas luulekogu "Sulgunud ruum" kevadel 2015 , viies kogu "Olemise maa" suvel 2017, proosapoeem "Kõrbest" 2018, luulekogu "Peegeldused tundmatust" 2020. On avaldanud luulet ka ajakirjades Looming, Vikerkaar ja Värske Rõhk, samuti Müürilehes.
Isiklikku.
Tema isa oli luuletaja Andres Allan ja tema lell on kunstnik Raoul Kurvitz.
Puolanka

Puolanka on küla Soomes Kainuu maakonnas, Puolanka valla kirikuküla.
Kirik.
Arhitekt Olavi Sortta projekteeritud Puolanka kirikuhoone on kolmelööviline, kuid ilma tornita ning hoone katus ulatub peaaegu maapinnani. Tellistest ja puidust kirik valmis aastal 1954 ning see mahutab 450 inimest. Samal aastal ehitati kiriku kõrvale ka kellatorn. Eelmine, 1792. aastal ehitatud puukirik hävis pikselöögist süttinud tulekahjus 1949. aastal.
KT315

KT315 on n-p-n bipolaartransistor, mis oli laialt levinud Nõukogude Liidu raadiotehnikas. 
Algul oli see plastkorpuses KT13 ning oli oma aja kohta väga miniatuurne.
Tõnu Tepandi

Tõnu Tepandi (sündinud 4. juulil 1948 Tallinnas) on eesti näitleja, laulja, teatripedagoog ja ühiskonnategelane.
Haridus.
Tõnu Tepandi õppis aastatel 1955–1966 Tallinna 2. Keskkoolis ning 1966–1970 Tallinna Konservatooriumi lavakunstikateedris (4.lend), mille lõpetas näitleja erialal.
Isiklikku.
Tema isa oli majandusteadlane ja Eesti NSV toiduainete tööstuse minister Jaan Tepandi, vend on matemaatik ja informaatik Jaak Tepandi.
Ta oli aastast 1969 abielus Tiiu Tepandiga. Aastast 2004 on ta abielus Katri Aaslav-Tepandiga.
2N2907

2N2907 on P-N-P bipolaartransistor, mida kasutatakse väikese võimsusega elektriahelates lüliti või võimendina.
Sündinud 5. novembril

"Siin artiklis loetletakse 5. novembril sündinud tuntud inimesi.
Infinity on High

"Infinity On High" on Fall Out Boy neljas stuudioalbum. See ilmus 2007. aasta veebruaris.
2N6110

2N6110 - on p-n-p bipolaartransistor, mille kollektor-emittervool on 7 A. Vene analoog on КТ819Г.
Folie à Deux

"Folie à Deux" on Fall Out Boy album, mis ilmus 13. detsembril 2008.
Plaadil on tehtud koostööd järgmiste artistidega: Lil Wayne, Pharrell, Panic at the Disco, Debbie Harry, Elvis Costello, Alex DeLeon, William Beckett, Doug, Gabe Saporta, Travis McCoy.
From Under the Cork Tree

"From Under the Cork Tree" on Fall Out Boy kolmas täispikk stuudioalbum. See ilmus 2005. aasta mais.
=Lood=
Valter Lemberg

Valter Lemberg (ka Walter Lemberg; 18. oktoober 1888 – 24. september 1950 Legnica, Poola) oli eesti fotograaf.
Valter Lemberg oli üks Tallinna tuntumaid fotograafe, tema ateljee asus Suur-Karja tänav 4. 1922. aasta talvel korraldas ta oma ateljee aknal näituse, kus olid välja pandud graafikatehnikas Tallinna südalinna motiivid ja fotod Eesti rannamaastikest. Alates 1922. aastast oli Lembergi õpilane Walter Zapp. 1926. aastal tegutses tema ateljees õpipoisi ja laborandina Nikolai Nyländer. Lembergi kunstfotograafia ja suurenduste ateljees olid klientideks põhiliselt välismaalased, diplomaadid, aga ka Eesti riigimehed, näitlejad ja teised väljapaistvad tegelased, teiste hulgas Konstantin Päts, Raimond Valgre, Milvi Laid.
1941. aasta märtsis sõitis Lemberg perega Saksamaale ning viis kaasa ka fotoateljee sisustuse ja isikliku mööbli. Kuus kuud veetsid nad Wernecki põgenikelaagris, siis leidsid töövõimaluse erafotograaf Leo Grundermanni juures Würzburgis. Mõne aja pärast kolisid Lembergid Königshüttesse.
Pärast sõja lõppu läksid nad Poola Legnicasse ja avasid seal fotoäri. 1948. aastal Walter Lemberg haigestus ja suri 24. septembril 1950 maovähki. Ta on maetud Legnica kalmistule.
Isiklikku.
1922. aastal suri Lembergi esimene abikaasa Anna Laura. Tütar Erda oli siis 17-aastane. 19. juulil 1924 tutvus Lemberg oma tulevase teise abikaasa Elvine Marie Liventhaliga (Evi), kes oli siis 20-aastane. 16. detsembril 1924 abiellusid nad Tallinnas Kaarli kirikus. Abielludes lahkus Evi kontoritöölt ja hakkas õppima fototehnikat. Temast sai abikaasa abiline, muu hulgas raamatupidaja. Lapsi neil ei olnud.
Take This to Your Grave

"Take This to Your Grave" on USA bändi Fall Out Boy debüütalbum, mis ilmus 2003. aasta mais. See on bändi esimene album, mille on välja andnud Fueled by Ramen.
2N3055

2N3055 on tavaline väike NPN bipolaartransistor, mida kasutatakse keskmise võimsusega elektriahelates lüliti või võimendina.
Pulmonoloogia

Pulmonoloogia on arstiteaduse ning anatoomia ja füsioloogia haru, mis käsitleb hingamiselundite ehitust ja talitlust ning hingamisteede ja kopsuhaigusi, nende diagnoosimist, ravi ja profülaktikat. 
Käsitleb kõiki kopsu- ja hingamisteede haigusi (kaasa arvatud tuberkuloos, pleura- ja keskseinandi haigused ja hingamisteede allergilised seisundid) ning kopsumanifestatsioonidest teiste elundkondade haiguste või viimaste tüsistuste korral. Tervishoiu osana käsitleb pulmonoloogia nimetatud haiguste ja seisundite diagnostikat, ravi ja profülaktikat (kaasa arvatud terviseedendust). Pulmonoloogia on tihedalt seotud allergiliste haiguste, kliinilise füsioloogia, endoskoopia, radioloogia ja torakaalkirurgiaga, sisemeditsiini erialadest kardioloogiaga ning nakkushaiguste ja mikrobioloogiaga.
Pulmonoloogia eriteadlane on pulmonoloog.
Fall Out Boy's Evening Out With Your Girlfriend

"Fall Out Boy's Evening Out with Your Girlfriend" on Chicago ansambli Fall Out Boy demoalbum. See salvestati 2002. aasta esimesel poolel kahe päevaga.
The Same Old Blood Rush with a New Touch

"The Same Old Blood Rush with a New Touch" on Cute Is What We Aim Fori debüütalbum, mis anti välja 10. juunil 2006.
Rotation

Rotation on Cute Is What We Aim For'i teine stuudioalbum. See anti välja 24. juunil 2008.
Almost Here

"Almost Here" on The Academy Is'i... esimene täispikk stuudioalbum, mis anti välja 8. veebruaril 2005.
Lood.
(Kõik meloodiad peale "Down and Outi", mille kirjutas William Beckett üksinda, on Mike Cardeni ja William Becketti kirjutatud. Kõik laulusõnad on kirjutanud William Beckett.)
Johann von Bevessen

Johann von Bevessen oli Liivi ordu liige ja Vindavi komtuur aastal 1451.
Bevesseni vanemad olid tõenäoliselt Lambert von Bevessen ja Adelheid Boese. Ta pärines Saksimaalt Ravensbergi krahvkonnast Bielefeldi lähedalt. Tema suguvõsa kuulus 15. sajandil piirkonna ühtede mõjukamate hulk, kuid tõus oli alanud alles Johanni arvatava isaga. Johanni oletatavad vennad olid nii Ravensbergis kui ka ümbruskonnas tähtsatel kohtadel, kuid juba sajandi lõpuks suri suguvõsa meesliin välja.
1442. aastal oli Johann majandusülem ("Schäffer") Riias, üheksa aastat hiljem on teda märgitud aga Vindavi komtuurina. Rohkem tema kohta andmeid pole.
Goddert Torck

Goddert Torck oli Liivi ordu rüütelvend ja Liivi ordu majandusülem ("Schäffer") aastatel 1548–1551.
Torcki päritolukohta ja perekonda pole tuvastatud, sest Torcki-nimelisi aadlisuguvõsasid oli mitu ja tema kohta midagi enamat peale Liivi ordus teenimise teada ei ole.
1541. aastal oli Torck majandusametnik ("Schenk") Võnnus, seitse aastat hiljem sai ta samas kogu ordu majandusülemaks. 1551. aasta märtsis sõitis ta Saksamaale, et seal ordule Venemaaga vaherahu lõppemise ajal palgasõdureid värvata. Seejärel lahkus ta ilmselt ka majandusülema ametist ning rohkem tema kohta teateid pole.
Lubbert von Hambroich

Lubbert von Hambroich oli Liivi ordu rüütelvend ja Liivi ordu majandusülem aastatel 1554–1556. 
Lubberti vanemad olid tõenäoliselt Georg von Hambroich ja Margarete von Rhemen. Ta pärines Kölni peapiiskopkonna aladelt, mis jäid Reinimaale, sündis aga Hambroichi kojas Rheinbergi lähedal. Tema suguvõsa oli tihedalt seotud Rheinbergi linnaga, kus Hambroichid olid nii sõdurid, kodanikud kui ka bürgermeistrid. Lisaks sellele olid nad ka Kölni peapiiskopi läänimehed.
Peale selle, et Hambroich oli majandusülem ("Schäffer") Võnnus, pole tema kohta rohkem midagi teada.
Bernd von Hövel

Bernd von Hövel (surnud 16. juuli 1566 Pärnus) oli Liivi ordu rüütelvend ja Liivi ordu majandusülem aastatel 1556–1562.
Berndi vanemaid pole teada. Ta pärines Marki krahvkonnast Vestfaalist Sölde mõisast Aplerbecki kihelkonnast Dortmundi lähedalt. 
1554. aastal on teda märgitud rüütelvennana Dünamündes, kaks aastat hiljem sai aga temast majandusülem ("Schäffer") Võnnus. Kui Liivi ordu likvideeriti, sai tast Poola rittmeister Volmaris, 1566. aastal suri ta aga Pärnu rittmeistri ja asehaldurina.
Heinrich von Böckenförde (Liivi ordu rüütelvend)

Heinrich von Böckenförde, teise nimega Schüngel, oli Liivi ordu rüütelvend.
Tema vanemad olid Heidenreich von Böckenförde-Schüngel ja ema Katharina von Lethmathe. Ta sündis Kölni stiftis Vestfaali hertsogkonnas Balves Arnsbergi lähedal. Tema suguvõsa oli küllaltki olulisel positsioonil Vestfaalis, samuti aga ka nii Saksa kui ka Liivi ordus, Heinrichi nimekaim oli temast vaid mõnikümmend aastat varem olnud ka Liivi ordu maameister.
1442. aastal on Böckenfördet mainitud proviandimeistrina ("Backmeister") Riias, 1451 aga rüütelvennana Bauskas. Rohkem tema kohta andmeid pole.
Wilhelm von Böckenförde

Wilhelm von Böckenförde, teise nimega Schüngel (surnud 1465), oli Liivi ordu liige ja Liivi ordu majandusülem aastal 1462.
Tema vanemaid pole teada. Ta sündis Kölni stiftis. Tema suguvõsa oli küllaltki olulisel positsioonil Vestfaalis, samuti aga ka nii Saksa kui ka Liivi ordus.
1451. aastal oli Wilhelm rüütelvend Võnnus, 1462. aastal sai temast aga majandusülem ("Schäffer") Riias. Veel samal aastal sai temast aga ka Aizkraukle komtuur ja 1465. aastal suri ta samas ametis olles.
Murat Zjazikov

Murat Magometovitš Zjazikov (sündinud 10. septembril 1957 Ošis Kõrgõzstanis) on Inguši Vabariigi endine president.
Zjazikov on töötanud KGB-s ja FSB-s, hiljem Inguššia julgeolekunõukogus. Tal on kindralleitnandi auaste.
Inguššia presidendiks valiti Zjazikov 2002. aastal. Ta paistis silma lojaalsusega Venemaa keskvõimule, kuid muutus Inguššias kiiresti ebapopulaarseks. Tema valitsusajal halvenes vabariigi sotsiaalmajanduslik olukord, valitsus ei suutnud taltsutada pead tõstvaid relvastatud mässulisi, lahendamata püsisid Prigorodnõi rajooni põgenike probleemid. Mässuliste ja opositsiooni mahasurumiseks tarvitati ebaseaduslikku vägivalda, jõustruktuuride poolt äraviidud jäid mõnigi kord teadmata kadunuks. Opositsioon süüdistas Zjazikovi ka korruptsioonis ja onupojapoliitikas.
Zjazikov vabastati presidendiametist 30. oktoobril 2008. Sündmusele eelnevad kaks kuud olid Inguššias tavapärasest rahutumad seoses Magomed Jevlojevi tapmisega 31. augustil. Pärast sugulase surma kuulutas Jevlojevite klann Zjazikovile veritasu. Rünnakuid Zjazikovidele oli Inguššias toimunud ka 2006. ja 2007. aastal, mil presidendi tagasiastumist ja lunaraha nõudnud tundmatud võtsid Zjazikovi kaks hõimlast pantvangi. 2008. aasta sügisel sai mitu Zjazikovi rünnakutes vigastada, vähemalt üks hukkus. Pole teada, kas tegu oli veritasu või islamimässuliste ettevõtmisega.
Zjazikovi sõnul lahkus ta presidendiametist vabatahtlikult, seoses siirdumisega teisele tööle Moskvas.
Rahvusliku ühtsuse päev

Rahvusliku ühtsuse päev (vene "День народного единства") on 4. novembril tähistatav Venemaa riigipüha.
Esimest korda tähistati seda 2005. aastal. Päev on valitud meenutamaks 1612. aastal toimunud rahvaülestõusu, mis vabastas Moskva Poola-Leedu okupatsiooni alt ja tegi lõpu Segaduste ajale.
1613. aastast 1917. aastani tähistati Venemaal Moskva Poola vallutajatest vabastamise päeva.
Päeva on kasutanud paraadide korraldamiseks Vene rahvusäärmuslased ja neonatsid.
2N3904

2N3904 on n-p-n bipolaartransistor, mida kasutatakse väikese võimsusega elektriahelates lüliti või võimendina.
Mõnevõrra sarnaste omadustega on transistor 2N2222.
Eesti bussipeatuste loend

"Siin loetletakse Eesti bussipeatusi.
2N3096

2N3096 on PNP bipolaartransistor, mida kasutatakse väikese võimsusega elektriahelates lüliti või võimendina. 
Allikas.
Andmeleht
Rainer Jancis

Rainer Jancis (sündinud 19. aprillil 1969) on Eesti muusik, multiinstrumentalist, helilooja, produtsent ja kitarriõpetaja. Ta on enim tuntud alternatiivroki ansambli Metro Luminali asutajaliikme, kitarristi ja peamise laulukirjutajana. Jancise hüüdnimi on Herzog.
Haridus.
Ta on õppinud aastatel 1976–1978 Tallinna Lastemuusikakoolis ja 1984–1986 Georg Otsa nimelises Tallinna Muusikakoolis. Tema õpetajad on olnud Sven Kullerkupp (klaver), Leelo Kõlar (klaver), Kristjan Kirme (kitarr), (kitarr), (vokaal), (kompositsioon).
Looming.
Lisaks heliloojatööle on ta olnud kaastegev "performance"-kunstis ja muudes interdistsiplinaarsetes koostööprojektides nii Eestis kui ka Saksamaal, Portugalis ja USA-s. Tema helilooming on aastate jooksul täiendanud videokunstiteoseid, filme ("Mina olin siin"), etendusi, telesaadete ja seriaalide helikujundusi. Tegutsenud ansamblites Metro Luminal, Ükskõik, Modern Ethnic. 
2014. aastal ilmus tema sulest ansamblist Metro Luminal rääkiv raamat "Valgus tunneli lõpus. Unenägu Metro Luminalist".
Isiklikku.
Tema isa oli pianist Valdis Jancis, ema on ballettmeister Mai Murdmaa ning vend on animaator ja muusik Kaspar Jancis.
Filmirežissöör Helle Karis (Murdmaa) oli Rainer Jancise onunaine. 
Tema abikaasa on Signe Jancis.
2N7000

2N7000 on isoleeritud paisuga väljatransistor, mida kasutatakse nõrksignaali elektriahelates lülitina.
AF107

 
AF107on P-N-P bipolaartransistor, mida kasutatakse kõrgesageduse elektriahelates lüliti või võimendina. Esimesena ilmunud 1960 Euroopas.
California Tehnoloogiainstituut

California Tehnoloogiainstituut (kõnekeeles Caltech) on eraõiguslik teadusülikool USA California osariigis Pasadena linnas. Õppeasutuses pannakse peamist rõhku loodus- ja inseneriteadustele.
California Tehnoloogiainstituudi juurde kuulub NASA Jet Propulsion Laboratory, kus tegeldakse kosmosemissioonide jaoks ehitatud robotsondide väljatöötamise ja juhtimisega.
California Tehnoloogiainstituut on Ameerika Ühendriikide mõistes väike ülikool, kus õpib vaid umbes 2100 üliõpilast.
Hoolimata oma väiksusest kuulub California Tehnoloogiainstituut enamiku ülikoolide pingeridade järgi maailma kümne parima ülikooli hulka. 35 California Tehnoloogiainstituudi vilistlast ja õppejõudu on pälvinud 36 Nobeli auhinda.
Saksamaa sõjakuriteod Teise maailmasõja ajal

Saksamaa sõjakuriteod Teise maailmasõja ajal olid Teises maailmasõjas Saksamaa poolt toime pandud sõjaseaduste rikkumised teiste maade tsiviilelanike ja sõjajõudude isikkoosseisu vastu. Teise maailmasõja järel peeti mitmeid kohtuprotsesse teljeriikide sõjakurjategijate üle, neist tuntuim oli Nürnbergi protsess.
Carl Christoph Göbel

Carl Christoph Traugott Friedemann Göbel (Goebel) (21. veebruar 1794 Niederroßla Weimari lähedal – 26. mai 1851 Tartu) oli baltisaksa keemik ja farmatseut.
Göbel sündis vaimuliku pojana. Pärast õpinguid apteekri juures Eisenachis (alates 1809) õppis ta alates 1813 farmaatsiat Jena Ülikoolis, dr. phil aastast 1818, pärast seda töötas ülikooli apteegis apteekrina. 1821 sai ta ülikooli farmaatsiaosakonna juhatajaks, töötas eradotsendina ja 1825–1828 professorina.
Göbel oli Tartu ülikooli professor 1828–1851 . Ta juhatas ülikooli keemia-farmaatsiakateedrit. 1833 valiti ta Peterburi Teaduste Akadeemia kirjavahetajaliikmeks ja 1838 määrati ta riiginõunikuks. 1844 asutas ta Venemaa esimese farmaatsiainstituudi. Venemaal kasutas ta ees- ja isanime Ferdinand Ivanovitš.
1838 pälvis ta Demidovi poolauhinna oma teose eest "Reisid Lõuna-Venemaa steppides". See oli kokkuvõte ekspeditsioonist, mida Göbel juhatas. Ekspeditsioonil osales ka Carl Claus, kelles Göbel suutis äratada huvi ravimtaimede keemia vastu. Ekspeditsiooni käigus määrati baromeetri abil kindlaks või täpsustati paljude paikade suhteline kõrgus Volga ja Uurali jõe ning Kaspia mere ääres, nivelleeriti Volga ja Doni vaheline teekond ning määrati kindlaks 11 Kaspia stepi järve ja 4 Krimmi järve vee keemiline koostis.
22. oktoobril 1818 abiellus Göbel Amalie Hermanniga. Nende poeg Adolph von Göbel (1826–1895) oli geograaf ja mineraloog, kes osales ekspeditsioonidel Koola poolsaarest Kesk-Aasiani.
Tema järgi nimetasid Alexander Bunge ja Pierre Edmond Boissier 1872 liblikõieliste perekonna "Goebella". Tänapäeval seda perekonda enam ei tunnistata ja selles olnud liigid arvatakse keepuu perekonda.
Karl Akel

Karl Akel on olnud mitme tuntud inimese nimi:
Elavhõbelamp

Elavhõbelamp on lahenduslamp, milles optiline kiirgus tekib elavhõbeaurus kaarlahendusena. Elavhõbedat kasutatakse tema kerge aurustumise pärast (hakkab aurustuma juba toatemperatuuril). Lisaks elavhõbedale sisaldub lamp süttimise hõlbustamiseks väärisgaasi (tavaliselt argooni).
Madal- ja kõrgrõhulampides (töörõhk kuni 1 MPa) on kiirguse spekter valdavalt ultravioletne. Seetõttu kasutatakse neid ultraviolettkiirguse allikana (bakterite hävitamiseks, kiiritusravis). Niisuguse lambi kolb on UV-kiirguse läbilaskmiseks kvartsklaasist, mistõttu lampi nimetatakse ka kvartslambiks.
Valgustamiseks mõeldud elavhõbelampides muundatakse ultraviolettkiirgus kolvi sisepinda katva luminofoorikihi abil päevavalgusele lähedase spektriga valguseks. Need lambid on tuntud luminofoorlampidena.
Elavhõbelampide edasiarendus onmetallhalogeenlambid. Need on kõrgrõhulambid, mille täidises on elavhõbedale lisatud valgusspektri rikastamiseks mitme sobivalt valitud metallimetallhalogeniide.
Elavhõbelampide tehnika töötati välja 1930. aastail, metallhalogeniidlamp leiutati 1965. aastal.
Artur Pungas

Artur Pungas (23. oktoober 1903 – 8. veebruar 1938 Peipsi järv) oli Eesti sõjaväelane (veltveebel) ja piirivalvur, kordoniülem.
Astus sõjaväeteenistusse 15. jaanuaril 1924, teenis 1. Jalaväerügemendis. 1925 lõpetas Sõjaväe Ühendatud Õppeasutuste allohvitseride õppekursuse ja ülendati noorem-allohvitseriks. Teenis seejärel 1. Jalaväerügemendis jaoülemanana 16. aprillini 1925, mil viidi üle 1. Diviisi Staapi samale ametikohale. Võttis osa 1. detsembri mässukatse mahasurumisest. Vabastati sõjaväeteenistusest 1. oktoobril 1925.
Astus piirivalve teenistusse üleajateenijana 1. märtsil 1927. 1. juunil 1928 määrati Nina kordoniülema kohusetäitjaks ja 24. veebruaril 1930 kordoniülemaks. 1929 lõpetas Sõjaväe Ühendatud Õppeasutuste kehalise-kasvatuse kursuse ja 1931 gaasikaitse erikursuse. 
1929 ülendati vanem-allohvitseriks ja 1932 veltveebliks.
Oli kaitseliitlane.
Tapeti Nõukogude Liidu piirivalve poolt koos Voldemar Kaio ja Vassili Evaga Peipsil. Surm lavastati nii, nagu oleks eestlased meelega üle piiri läinud ja Nõukogude piirivalvuritel ei jäänud muud üle kui piiririkkujad maha lasta. Eesti esindajaid ei lubatud üle piiri jälgi vaatama, et asjaolusid uurida. 
Isiklikku.
Pungas oli abielus, tal oli kolm tütart.
Voldemar Kaio

Voldemar Kaio (5. mai 1902 Kasepää vald, Tartumaa – 8. veebruar 1938 Peipsi järv) oli Eesti sõjaväelane (kapral) ja piirivalvur.
Astus sõjaväeteenistusse 1. veebruaril 1922, määrati 7. Jalaväerügementi. 1. oktoobril 1922 lõpetas diviisi õppekompanii ja ülendati kapraliks. Vabastati sõjaväeteenistusest 6. oktoobril 1923.
Astus piirivalve teenistusse üleajateenijana 1. veebruaril 1925. Kuulus Kaitseliitu. Tapeti koos Artur Pungase ja Vassili Evaga Peipsi järvel Nõukogude Liidu piirivalve poolt.
CM1200HC-66H

CM1200HC-66H on IGBT transistor, mida kasutatakse kõrgepinge ja kõrgevoolu elektriahelates lülitina.
Oskar Plaks

Oskar Plaks (17. märts 1895 Saadjärve vald, Tartumaa – 15. veebruar 1938 Tartu) oli Eesti sõjaväelane (kolonel, 1933).
Teenis Kaitsevägede Staabi V, mobilisatsiooniosakonna ülemana ja viimati Sõjavägede Staabi ülema 2. abina.
Dellingshausen

Dellingshausen (vene keeles "Деллингсгаузен") on baltisaksa aadlisuguvõsa.
Dellingshausenite esindaja tuli Saksimaalt Eestisse 15. sajandi lõpus, kuni 18. sajandi lõpuni olid nad kaupmeheperekond ja Tallinna linnakodanikud, algul ainult Tallinnas, seejärel Saaremaal. Gaspar Dellinghausen oli 1602 Tallinna rae ja alamkohtu sekretär. 
Dellingshausenite Saaremaa haru esindaja Thomas von Dellingshausen (1721–1797) aadeldati 1785. aastal aadlikuks, ta immatrikuleeriti Saaremaa rüütelkonna aadlimatriklisse 1786 ja tema poeg Friedrich Adolph von Dellingshausen (1769−1839) immatrikuleeriti Eestimaa rüütelkonna aadlimatriklisse 1812. aastal.
Suguvõsa liikmed.
Dellingshausenite sugupuu, mille esitamiseks on kasutatud de Villiers/Pama süsteemi ()
Mõisavaldused.
Eestimaal kuulusid suguvõsale erinevatel aegadel: Mõisaküla ("Moisaküll"), Essu ("Jess"), Andja ("Addinal"), Toomla ("Thomel"), Rägavere ("Reggafer"), Päädeva ("Pedua"), Kiideva ("Kiwidepäh"), Seljaküla ("Sellenküll"), Linnape ("Linnapäh"), Räsna ("Resna"), Kalju ("Groß Kaljo"), Leila ("Leilis"), Aaspere ("Kattentack"), Sauste ("Sauß"), Loobu ("Loop"), Arbavere ("Arbafer"), Hõbeda ("Höbbet"), Vatku ("Wattküll"), Hulja ("Huljel"), Undla ("Undel"), , Pruuna ("Tois"), Põriki ("Porrik"), Terakjärve ("Annenhof") mõis.
Saaremaal: Loode ("Lodenhof"), Kudjapäe ("Kudjapäh"), Anijala ("Hannijal"), Vana-Nõmpa ("Alt-Nempa"), Liiva-Nõmpa ("Neu-Nempa"), Tiinuse ("Ficht"), Pihtla ("Pichtendahl"), Mõntu ("Mento") koos Koltse`ga ("Kolz"), Pamma ("Pamberg"), Mäe ("Mähemois"), Nurme ("Nurms"), Käesla ("Käsel"), Laimjala ("Laimjall") ja Sootaguse mõis.
Hark

Hark (murdes hang) on harali asetsevate harudega ese või esemeosa.
Diskreetimissagedus

Analoogsignaali diskreetimisel saadakse rida üksikväärtusi – diskreete 
Diskreetimissagedus ehk näiduvõtusagedus ehk sämplimissagedus (ingl "sampling rate", "sampling frequency") on sagedus, mis määrab pideva signaali diskreetimisel saadud üksikväärtuste – diskreetide – arvu sekundis. Diskreetimissageduse formula_1 mõõtühik on herts (Hz). Vastavalt diskreetimisperiood ("sampling period" ehk "sampling interval") tähendab diskreetidevahelist ajavahemikku..
Audiosignaali diskreetimissagedusi.
Digitaalse helisignaali tüüpilisemad diskreetimissagedused on järgmised.
Videosignaali diskreetimissagedused.
Digitaalse videosignaali diskreetimissagedus on tavaliselt seotud filmikaadrite arvuga sekundis ning harvemini virtuaalse pikslitaktsagedusega ("notional pixel clock"). Pildi diskreetimissageduseks on sensori integratsiooniperioodi kordumise kiirus. Kuna integratsiooniperiood võib olla märgatavalt lühem kui kordustevaheline aeg, võib diskreetimissagedus erineda diskreedi kestuse pöördväärtusest. 
Kui analoogne videosignaal konverteeritakse digitaalseks videosignaaliks, on diskreetimisprotsess seotud pikslisageduse ja ruumilise diskreetimissagedusega piki skaneerimisridasid ("scan line"). Tavalisemateks pikslite diskreetimissagedusteks on 13,5 MHz (CCIR 601 ja D1-video).
Ruumiline diskreetimine ("spatial sampling") on teiselt poolt määratletud rastris paiknevate skaneerimisridadega. Mõlemas ruumimõõtmes võib diskreetimissageduse ja eraldusvõime ühikuks võtta pildi skaneerimisridade arvu.
Tavadelfiin

Tavadelfiin ehk delfiin (ka harilik delfiin; teaduslik ladinakeelne nimetus "Delphinus delphis") on delfiinlaste sugukonda kuuluv mereimetajaliik, ainuke liik perekonnast delfiin. 
Iseloomustus.
Tavadelfiin on keskmise suurusega delfiinlane, kes on suurem näiteks afaliinist. Täiskasvanute tüvepikkus on 1,6...2 m, kehakaal 70...235 kg, keskmine kaal jääb 70 ja 110 kg vahele. Üldiselt on isased pikemad ja raskemad kui emased. Tavadelfiini selg on tume (mõnikord ka must) ja kõhuosa valge. Keha külgedel on eristatav kaks halli viirgu. 
Alamliigid.
Liiki jagatakse neljaks alamliigiks:
Moldova jõgi

Moldova (saksa keeles "Moldau") on jõgi Euroopas Rumeenias. 
Jõgi algab Ida-Karpaatidest, ülemjooksul voolab mägijõena valdavalt itta ja seejärel pöördub kagusse. Suubub paremalt Siretisse.
Jõe pikkus on 213 km ja valgala 4299 km².
Jõe ääres asuvad Moldova-Sulița, Câmpulung Moldovenesc, Vama, Gura Humorului, Păltinoasa, Frasin, Baia ja Roman.
Gaaslahenduslamp

Gaaslahenduslamp ehk lahenduslamp on lamp, milles elektrienergia muundub nähtavaks valguseks gaaslahenduses (nt ksenoonlambis, naatriumlambis) või selle lahenduse vahendusel (luminofoorlambis).
Elektrilahendus (huumlahenduse või kaarlahenduse kujul) tekib metalliauru ja väärisgaasi sisaldavas klaaskolvis, kui lambi elektroodidele rakendada piisavalt kõrge elektripinge. Elektrilahenduses muundub osa elektrivälja energiast valguseks protsessides, milles toimub pidev aatomite (või molekulide) ioniseerimine ja rekombineerumine (elektronide ühinemine positiivsete ioonidega) ning elektronide ergastamine ja relakseerumine (naasmine stabiilsele tasemele).
Valdava osa lahenduslampide talitlus põhineb kaarlahendusel madala sulamistemperatuuriga metalli (elavhõbeda või naatriumi) aurus. Kaarlahenduse keskkonnaks võib olla ka väärisgaas ksenoon selle madala ionisatsioonienergia pärast.
Huumlahendusega reklaam- ja signaallampides kasutatakse värvilise valguse saamiseks erinevaid gaase ja nende segu metalliaurudega.
Lahenduslampide liigid.
Kolvis valitseva töörõhu järgi liigitatakse kaarlahenduslambid madalrõhulisteks (alla 100 kPa), kõrgrõhulisteks (0,01–1 MPa) ja ülikõrgrõhulisteks (1–10 MPa).
Kõige rohkem kasutatakse madalrõhulisi elavhõbelampe. Et aga nendes tekib kaarlahendusel peamiselt valgustuseks sobimatu ultraviolettkiirgus, muundatakse see kolvi sisepinda katva luminofoorikihi abil päevavalgusele lähedase spektriga valguseks. Niisugused luminofoorlambid andsid 2010. a paiku ligi 90% maailma valgusallikate valgusvoost.
Naatriumtäitega lampides ultraviolettkiirgust ei teki, kuid valgus on madalrõhu-naatriumlamidel monokromaatiline (kollakas), kõrgrõhu-naatriumlampidel veidi laiema spektriga (oranžikaskollane).
Kaarlahendus annab vahetult päevavalgusele lähedase spektriga valgust kõrgrõhulampides, mille täitegaas sisaldab metalli (naatriumi, indiumi, talliumi) ja halogeeni aatomitest koosnevaid ühendeid – halogeniide. Sellistes metallhalogeniidlampides on välditud metalli sadestumine kolvile samal põhimõttel kui halogeen-hõõglampides.
Päikesevalgusele päris sarnase spektriga valgust annavad kõrg- ja ülikõrgrõhulised ksenoonlambid.
Valgusviljakus on ksenoonlampidel kuni 50 lm/W, luminofoorlampidel 50–75 lm/W, halogeniidlampidel 90–100 lm/W, kõrgrõhu-naatriumlampidel kuni 150 lm/W ja madalrõhu-naatriumlampidel kuni 200 lm/W.
Kaarlahenduse süütamiseks ja stabiilse talitluse tagamiseks vajab lahenduslamp liiteseadist (elektromagnetilist või elektroonilist ballasti).
Gyllenschmidt

Gyllenschmidt (vene keeles "Гилленшмидт") on Rootsi ja Liivimaa aadlisuguvõsa.
Ajalugu.
Suguvõsa rajajaks oli Riia vaeslastekohtu assessor Martin Schmidt, kes aadeltati 1689. aastal Rootsi kuninga Karl XI poolt ja võttis perekonnanimeks von Gyllenschmidt, ning suguvõsa introdutseeriti 1689. aastal Rootsi rüütelkonda (nr 1178). 1747. aastal immatrikuleeriti perekond Liivimaa rüütelkonda matriklisse nr 150 all.
Eugenius I

Eugenius I oli paavst 654–657. Ta oli 75. paavst.
Eugenius sündis Roomas Aventinuse künkal. Ta oli Rufinianuse poeg.
Eugenius oli kiriku teenistuses lapsepõlvest saadik. Ta sai Martinus I ajal preestriks (kardinalpreester) ja oli saadik ("apocrisiarius") Konstantinoopolis.
Paavstiks saamine.
Eugenius I pühitseti paavstiks 10. augustil 654. Ta määrati ametisse Bütsantsi keisri Constans II tahtel.
Osa Rooma vaimulikkonnast keeldus uut paavsti tunnustamast, sest nad ei pidanud Martinus I tagandamist seaduspäraseks. Samuti lootis Martinus I, et enne tema surma ei valita uut paavsti. Alles pärast Martinus I surma 16. septembril 655 tunnustas kogu Rooma vaimulikkond teda seadusliku paavstina.
Suhtumine monoteletismi.
Eugenius I saatis legaadid Konstantinoopolisse. Konstantinoopoli patriarh Petros soovis tüli monoteletismi üle lõpetada, võttis legaadid suurejooneliselt vastu ja pakkus neile kompromissvormelit, mille järgi omasid Jeesus Kristuse loomused küll üht tahet, kuid isikuna omas Kristus vaid üht tahet.
Legaadid tunnustasid patriarhi ettepanekut ja nelipühil 655 tunnustasid osadust patriarhiga. Patriarh saatis legaatidega paavstile teate oma määramisest ametisse ja kompromissvormelit sisaldava usutunnistuse.
Kui legaadid jõudsid tagasi Rooma, loeti patriarhi usutunnistus Rooma vaimulikkonna juuresolekul Santa Maria Maggiore kirikus ette. Vaimulikud ei lasknud paavsti senikaua kirikust lahkuda, kuni paavst soostus kompromissvormeli tagasi lükkama.
Keiser ähvardas hiljem paavsti “ära röstida”, kui ta ei tunnusta monoteletismi.
Suhted Inglismaa piiskoppidega.
Aastal 654 külastas Roomat hilisem Yorki piiskop Wilfrid, keda paavst õnnistas.
Munklus.
Eugenius I kinnitas Genti Saint-Bavoni kloostri ja Saint-Maurice d'Agaune'i kloostri privileegid.
Ordinatsioonid.
Eugenius I ordineeris 21 piiskoppi.
Tema ajal sai diakoniks (kardinaldiakon) hilisem paavst Vitalianus.
Kristlik eetika.
Eugenius I abistas vaeseid.
Surm.
Eugenius I suri 2. juunil 657 Roomas, aga Anastasius Bibliothecariuse järgi 1. juunil. Ta maeti Rooma Peetri kirikusse.
Ta jättis surres pärandi Rooma vaimulikele ja kodanikele.
Eugenius I austatakse katoliku kirikus pühakuna. Tema mälestuspäev on 2. juuni.
Hinnang.
"Liber Pontificalis" iseloomustab Eugeniust lahke, sõbraliku, kannatliku ja leebena.
Adeodatus II

Adeodatus II (ka Deusdedit II) oli paavst 672–676. Ta oli 77. paavst.
Adeodatus sündis Roomas. Ta oli Jovinianuse poeg.
Ta oli San Erasmo kloostri munk ja tõenäoliselt oli ta benediktiin.
Paavstiks saamine.
Adeodatus II sai paavstiks kõrges vanuses 11. aprillil 672. Ta määrati ametisse, kui Bütsantsi keiser Konstantinos IV oli teda tunnustanud.
Suhtumine monoteletismi.
Adeodatus II taunis monoteletismi. Ta keeldus tunnustamast Konstantinoopoli patriarhi Konstantinos I, kes soosis monoteletismi. Patriarh kõrvaldas paavsti nime diptühhonist.
Suhted Veneetsiaga.
Adeodatus II andis traditsiooni järgi Veneetsiale õiguse valida doodži (teadaolevalt toimus doodži määramine paarkümmend aastat hiljem).
Suhted Gallia piiskoppidega.
Adeodatus II andis privileegid St. Martini kloostrile ja teatas sellest Gallia piiskoppidele.
Suhted Inglismaa piiskoppidega.
Adeodatus II saatis St. Petersi kloostri abtile Hadrianusele kirja, milles kinnitas Canterbury peapiiskopkonna eksemptsiooni.
Suhtumine munklusesse.
Adeodatus II soosis munklust. Ta laiendas San Erasmo kloostrit.
Ordinatsioonid.
Adeodatus II ordineeris 46 piiskoppi, 14 preestrit ja 2 diakonit.
Tema ajal said diakoniks hilisemad paavstid Donus ja Agatho.
Kristlik eetika.
Adeodatus II oli tuntud oma suuremeelsuse poolest kodutute ja palverändurite vastu.
Adeodatus II kultuuriloos.
Adeodatus II lasi taastada San Pietro kiriku. Ta lasi taastada oma kunagise kloostri hooned.
Ta kasutas bullas tervitust: "Salutatem a Deo et benedictionem nostram".
Surm.
Adeodatus II suri 17. juunil 676 Roomas. Ta maeti Rooma Peetri kirikusse 26. juunil 676. Ta annetas pärast surma vaimulikele suures koguses raha.
Tema surma ajal tabas Roomat tugev äikesetorm. "Liber Pontificalise" järgi tapsid välgulöögid palju inimesi ja loomi. Alles siis, kui iga palvetati litaaniaid, sai vilja põldudelt koristada.
Piltene stiftifoogtide loend

Piltene stiftifoogtide loend loetleb teadaolevaid Piltene (Kuramaa) stifti foogte. Stift oli Kuramaa piiskopkonna ainus ilmalik valdus.
Lil Wayne

Lil Wayne (kodanikunimega Dwayne Michael Carter; sündinud 27. septembril 1982) on USA räppar. 
Ta kasvas üles Hollygrove'i piirkonnas New Orleansis.
Oma esimese räpilaulu kirjutas ta kaheksa-aastaselt. 11-aastaselt tutvus Lil Wayne räppari ja Cash Money Recordsi omaniku Bryan Williamsiga.
24. septembril 2008 avaldas Lil Wayne oma esimese, ajakirja ESPN tellitud blogipostituse. Wayne on blogis öelnud, et ta huvitub tennisest ning on jalgpallimeeskonna Green Bay Packers, jäähokiklubi Boston Bruins, korvpalliklubi Los Angeles Lakers ja pesapalliklubi Boston Red Sox fänn. Wayne kirjutab siiani ESPN-ile.
Isiklikku.
13-aastaselt tulistas ta end kogemata Tauruse 9 mm käsirelvast. 2018. aastal tunnistas ta "Carter V" albumis olevas laulus " Let it all work out", et tahtis sooritada enesetappu.
Lil Wayne'il on neli last. Tütar Reginae on sündinud abielust Antonia Carteriga (neiupõlvenimega Johnson); Wayne ja Johnson olid abielus 2004–2006). 2008. aasta augustis hakkasid internetis ringlema kuulujutud, et Wayne'i tütar hukkus autoõnnetuses. Wayne tegi kiiresti avalduse: "Kuulujutud on täiesti valed ja põhjendamatud: ei Reginae ega ükski teine minu perekonnaliige ei ole autoõnnetusse sattunud."
Poeg Dwayne III on sündinud 2008. aastal suhtest raadiosaatejuhi Sarah Vivaniga. Poeg Cameron Carter on sündinud kooselust näitleja Lauren Londonga 2009. aastal ja poeg Neal on sündinud 2009. aastal suhtest laulja Niveaga.
Diskograafia.
Lil Wayne'il on ilmunud 12 stuudioalbumit:
Naatriumlamp

Naatriumlamp on lahenduslamp, mis kasutab valguse tekitamiseks ioniseeritud olekus naatriumi (auruna). Madalrõhulised ja kõrgrõhulised naatriumlambid on olnud laialdaselt kasutusel tänavavalgustuses nende suure valgusviljakuse tõttu.
Madalrõhu-naatriumlamp.
Madalrõhu-naatriumlampide võimsus on kuni 400 W. Selle lambitüübi eriomadus on tehisvalgusallika kohta saavutatud suurim valgusviljakus (220 lm/W). Ent need lambid toodavad 98 % ulatuses monokromaatilist valgust lainepikkusega 589,0 nm ja 589,6 nm. Madalrõhu-naatriumlambid on kõige tõhusamad valgusallikad seetõttu, et nende toodetava valguse lainepikkused on inimsilma maksimaalse valgustundlikkuse lähedal. Madalrõhu-naatriumlampidega valgustatud objektide värve on raske eristada, sest neid näeb üksnes kitsa kollakasoranži valguse laineribas.
Kõrgrõhu-naatriumlamp.
Kõrgrõhu-naatriumlamp sisaldab peale naatriumi ka elavhõbedat ja ksenooni. Nende valguskiirgus on pidev, valgus on silmale mugava sooja valgusvärvinguga. Valgusviljakus on kõrge (130 lm/W), võimsus vahemikus kuni 1000 W ja eluiga kuni 24 000 tundi.
Need lambid kiirgavad sisselülitamisel alguses tumeroosat ja pärast soojenemist roosakasoranži valgust. Mõned lambid kiirgavad algul ka puhasvalget kuni sinakasvalget valgust. Selle põhjuseks on arvatavasti elavhõbeda auru kiirgus, enne kui naatrium on korralikult soojeneda jõudnud.
Kõrgrõhu-naatriumlambis kasutatakse käivitusgaasina ksenooni, mis on kõige madalama ioniseerimispotentsiaaliga ja kõige väiksema soojusjuhtivusega mitteradioaktiivne väärisgaas. Kõik väärisgaasid on keemiliselt inertsed ega osale lambi sees keemilistes reaktsioonides. Väike soojusjuhtivus vähendab soojuskadusid.
Bassewitz

Bassewitz (vene: "Бассевич") on Mecklenburgist pärit aadlisuguvõsa.
1725. aastal immatrikuleeriti krahv Henning Friedrich von Bassewitzi suguvõsa nr. 150 all Eestimaa rüütelkonna aadlimatriklisse.
Eestimaal kuulus suguvõsale Põlula mõis ("Poll").
Merisk

Merisk ("Haematopus ostralegus") on harakasuurune mererannikuid asustav lind. Pesitseb ka Eestis.
Levik.
Meriskid omavad ulatuslikku areaali ja mererannikuid asustades on nad levinud suurele osale Euraasia ja Aafrika rannikutest ning paljudes Venemaa paikades pesitsevad nad suviti ka siseveekogude ääres.
Eesti territooriumil on meriskid tavalised keskmise arvukusega haudelinnud, keda kohtab rannikul ja Lääne-Eesti saartel. Meriski pesitsusaegset arvukust hinnatakse 3000 – 4000 paarile.
Elupaigad.
Põhilisteks elupaikadeks on vee lähedal paiknevad klibu- ja liivarannikud või madalad rohtunud ning kariloomade poolt kõvaks tallatud rannaäärsed alad.
Toitumine.
Ta toiduks on väikesed molluskid ja vähilised. Ta avab molluskite karbid osavalt oma terava noka abil.
Paljunemine.
Emaslind muneb 2–4 muna, mida ta haub 24–27 päeva jooksul. Pojad lahkuvad pesast umbes 40 päeva vanustena, kui nad on saanud lennuvõimelisteks.
Välimus.
Meriskil on mustade sulgedega kaetud pea, kael ja keha ülemine pool ning keha alaosa on valge. Iseloomulikuks on võrdlemisi pikk, kinaveripunane nokk. Jalad on roosakad.
Merisk kaalub tavaliselt 470–560 grammi ja on 40 cm kõrge.
Merisk on Fääri saarte rahvuslind.
Meregeoloogia

Meregeoloogia on geoloogia haru, mis tegeleb maailmamere põhja ja rannikualade geofüüsikaliste, geokeemiliste, sedimentoloogiliste ja paleontoloogiliste protsesside ja nähtuste uurimisega. Meregeoloogia on tihedalt seotud füüsilise okeanograafia ja laamtektoonikaga.
Ühed olulisimad meregeoloogia uurimisobjektid on ookeanide keskahelikud, kus toimub aktiivne vulkanism ja leidub arvukalt hüdroterme.
Ookeanide keskahelikke võib vaadelda hiiglaslike riftivöönditega, kus pidevalt toodetakse uut ookeanilist maakoort ning olemasolev hävib subduktsioonivööndites.
Ajalugu.
Meregeoloogia kui teadusharu alguseks peetakse Inglise laeva Challengeri aastatel 1872–1876 tehtud meresetete uurimisi, mis 1891. aastal ka vastavas monograafias avaldati.
Eriti kiiresti hakkas meregeoloogia arenema pärast Teist maailmasõda, mil kasutusele võeti uuemad ja paremad uurimislaevad ja -tehnika. Katalüsaatoriks oli ka mitmete geoloogiliste mereressursside (nafta, maagaas, ravimudad jt) suurem vajadus ja nende varasemast lihtsam kaevandamine eeskätt mitmete puurlaevade kasutuselevõtuga.
Varasemad meregeoloogia praktilised uurimistööd tehti peamiselt mitmesuguste põhjaammutite, pinnasetorude ja muude selliste vahendite abil. Tänapäeval kasutatakse laialdaselt näiteks hüdroakustilisi meetodeid ja mitmesuguseid arvutirakendusi.
Sündinud 6. novembril

"Siin artiklis loetletakse 6. novembril sündinud tuntud inimesi.